अनुष्का श्रेष्ठ
अनुष्का श्रेष्ठ () नेपालको सौन्दर्य प्रतियोगिता मिस नेपाल २०१९ कि विजेता हुन्। साथै उनी मिस नेपाल ओसिनिया २०१८ को उपाधि विजेता समेत हुन्।

प्रारम्भिक जीवन तथा शिक्षा
अनुष्का श्रेष्ठको जन्म काठमाडौँ सहरमा भएको थियो भने उनको बाल्यकाल काठमाडौँ सहरमा नै बितेको थियो। उनले आफ्नो विद्यालय तहको शिक्षा तथा +२ तहको शिक्षा काठमाडौँमा नै पूरा गरेकट्ठ थिइन् । त्यसपछि भने उनी बाँकी अध्ययनका लागि अस्ट्रेलिया गएकटी थिइन् । उनले अस्ट्रेलियाको सिड्नीमा स्नातक पूरा गरेकी थिइन् । उनले व्यवस्थापन संकायमा स्नातक गरेकी थिइन्। ।

कला क्षेत्र
अनुष्का श्रेष्ठ मिस नेपाल प्रतियोगितामा सहभागीता जनाउनु पुर्व अस्ट्रेलियाको एक बैङ्कको कर्मचारीका रूपमा काम गर्ने गर्दथिन् । उनी मिस नेपाल २०१९का लागि भनेर अस्ट्रेलियादेखि बैङ्क कर्मचारीको जागिर छाडेर नेपाल आएकी थिइन् । उनले नेपाल लगायत अस्ट्रेलियामा मिस नेपाल २०१९ सहित अन्य सौन्दर्य प्रतियोगिताहरू जितेकी थिइन्। । अनुष्का श्रेष्ठ हालै लन्डनमा सम्पन्न विश्व सुन्दरी प्रतियोगिता मिस वर्ल्ड २०१९ को उत्कृष्ट १२ मा छानिन सफल भएकी थिइन्। उत्कृष्ट १२ मा पर्न सफल श्रेष्ठले 'ब्यूटी विथ अ पर्पस' शीर्षकमा पुरस्कार तथा 'हेड टु हेड विन' र 'मल्टिमिडिया च्याम्पियन' पुरस्कार पनि हात पार्न सफल भएकी थिइन्।

सम्मान तथा पुरस्कारहरू
द काठमाडौँ पोष्ट मिस,
इन्टेलेक्चुअल तथा यामाहा मिस फ्यासिनो,
 मिस नेपाल ओसिनीया २०१८,
मिस नेपाल २०१९ को मिस वर्ड नेपाल २०१९,
मिस नेपाल २०१९ को यमाहा मिस फेसिनो
'ब्यूटी विथ अ पर्पस' - मिस वर्ल्ड २०१९, लन्डन
'मल्टिमिडिया च्याम्पियन' -  मिस वर्ल्ड २०१९, लन्डन

सन्दर्भ सामाग्रीहरू

बाह्य सुत्रहरू 
अनुष्का श्रेष्ठको फेसबुक प्रोफाइल
अनुष्का श्रेष्ठ: मिस वर्ल्ड २०१९ मा दुई पुरस्कार जित्न सफल नेपाल सुन्दरीलाई प्रशंसाको ओइरो - बीबीसी

जीवनी
मिस नेपाल विजेताहरू
सन् १९९७ मा जन्म
जीवित मानिसहरू
नेपाली सौन्दर्य प्रतियोगिता विजेताहरू
काठमाडौँका मानिसहरू